
PLUNGĖS RAJONO SAVIVALDYBĖS 2026/2027 M. MĖGĖJŲ KREPŠINIO PIRMENYBIŲ
NUOSTATAI

1. TIKSLAS IR UŽDAVINIAI

1.1. Didinti rajono gyventojų užimtumą per sportinę veiklą, gerinti jų sveikatingumą. 
1.2. Išaiškinti pajėgiausias mėgėjų krepšinio komandas ir žaidėjus. 

2. LAIKAS IR VIETA

Varžybos vyks 2026 m.spalio -2027 m. balandžio mėn. “Sporto arenoje”, vadovaujantis FIBA naujausiomis taisyklėmis ir šiais nuostatais pagal sudarytą ir patvirtintą tvarkaraštį. 

3. KOMANDŲ REGISTRACIJA

3.1. Komandos iki 2026 m. spalio 1 d. elektroniniu paštu pateikti prašymą dalyvauti pirmenybėse, patvirtinant, kad susipažino su nuostatais ir sumokės nustatytą starto mokestį. 
3.2.Komandos starto mokestis - 350 Eur. Komandos, kuriose žaidžia tik mokiniai ar treneris  – startinis 175 eur.
3.3.Komandos iki spalio 1 d. privalo elektroniniu paštu inga.sakine@plungesrc.lt atsiųsti oficialias paraiškas ir sumokėti starto mokestį į Sporto ir rekreacijos centro a/s. LT944010043000497653. Mokėjimo paskirtyje nurodyti komandos pavadinimą.
3.4. Už kiekvieną pavėluotą dieną sumokėti startinį mokestįkomanda privalo sumokėti 10 € baudą. 
3.5. Nesumokėjus mokesčio iki pirmųjų rungtynių pradžios, komandai neleidžiama žaisti pirmų rungtynių ir įskaitomas techninis pralaimėjimas 0:20.
3.6. Paraiškoje turi būti nurodyta: komandos vadovo kontaktai (tel. Nr., el. paštas) žaidėjų vardai, pavardės. Žaidėjai savo parašu patvirtina, kad patys yra atsakingi už savo sveikatą ir rungtynių metu patirtas traumas. Paraišką pasirašo komandos vadovas. 
3.7. Paraiškoje galima registruoti ne mažiau kaip 8 ir ne daugiau 18 žaidėjų. 
3.8. Nemokamai registruoti žaidėjus, vietoj vieno žaidėjo įrašant kitą, galima iki II etapo pirmųrungtynių pradžios, pateikus oficialų prašymą varžybų vyr. teisėjui.
3.9. Pirmenybėse gali dalyvauti visi Plungės ir kitų rajonų gyventojai. 
3.10. Pirmenybėse negali žaisti 2025/2026 metų sezone LKL, NKL, RKL Alygose registruoti žaidėjai.
3.11. 2008 m. gim. ir jaunesnių žaidėjų, registruotų RKL A, NKL, skaičius komandose neribojamas. 
3.12. Žaidėjų perėjimas (perregistravimas) iš vienos komandos į kitą negalimas. 
3.13. Komandos privalo dėvėti tvarkingą, vienodą sportinę aprangą. 
3.14. Atkrintamosiose varžybose gali dalyvauti tik tie žaidėjai, kurie I etapo varžybose sužaidė ne mažiau kaip 4 rungtynes.
3.15. Varžybų  vykdymo sistema priklausys nuo užsiregistravusių komandų skaičiaus.

Komanda, pageidaujanti pakeisti rungtynių datą arba laiką, privalo gauti varžovų komandos raštišką sutikimą ir apie tai ne vėliau kaip prieš 5 (penkias) paras informuoti varžybų vyriausią teisėją.


4.  PROTESTAI IR NUOBAUDOS

4.1. Varžybų vykdytojai neatsako už žaidėjų sveikatos būklę, patirtas traumas ir sveikatos sutrikimus. 
4.2. Komanda, norinti pateikti protestą, turi turėti epizodo vaizdo įrašą, po rungtynių apie protestą turi informuoti rungtynių vyr. teisėją ir užpildyti protokolo dalį skirtą protestui, trumpai surašyti protestuojamo įvykio esmę.Per 24 val. pirmenybių vyr. teisėjui raštu pateikti išsamų protestuojamo įvykio aprašymą ir sumokėti jam 100 Eur užstatą. Jei protestas patenkinamas - užstatas grąžinamas. Jei ne - 50 % šios sumos išmokama komandai, prieš kurią nukreiptas protestas, kiti 50% varžybų vykdymo išlaidoms. Protestą nagrinėja apeliacinė komisija, sudaryta iš varžybų vyriausio teisėjo, varžybų vyriausiojo sekretoriaus bei Plungės rajono savivaldybės administracijos Švietimo ir sporto skyriaus darbuotojo atsakingo už sportą. 
4.3. Komandoms, žaidėjams bei kitiems su komanda susijusiems asmenims, skiriamos disciplinarinės baudos: 
4.3.1. Už technines pražangas: pirmą ir antrą pražangą – po 20 Eur, už trečią ir kiekvieną sekančią – praleisti sekančias rungtynes; 
4.3.2. Už diskvalifikacinę pražangą – 50 Eur arba praleisti 2 rungtynes; 
4.3.3. Už muštynes ir/ar smurtinius veiksmus teisėjų, varžovų atžvilgiu - 300 Eur ir diskvalifikacija iki pirmenybių pabaigos. 
4.4. Jei dėl netinkamo žaidėjų elgesio ar kitų veiksmų, teisėjai negali tęsti darbo ar iškyla grėsmė jų saugumui, rungtynės gali būti nutraukiamos. Tokiu atveju, rungtynių vyr.teisėjas privalo pateikti oficialų pranešimą, paaiškinantį rungtynių nutraukimo priežastis bei patvirtinti nutrauktų rungtynių rezultatą. Komisija sprendžia, ar bus peržaidžiamos rungtynės, kokiomis sąlygomis ir kokia nuobauda bus paskirta. 
4.5. Pažeidėjai arba komandos baudas privalo susimokėti iki sekančių tvarkaraštyje numatytų rungtynių.Nesumokėjus baudų, komandai neleidžiama žaisti kitų rungtynių ir įskaitomas pralaimėjimas rezultatu 0:20. 
4.6. Jei prasižengęs žaidėjas laiku nesumokėjo baudos ir žaidė sekančias rungtynes, komandai įskaitomas pralaimėjimas 0:20, o žaidėjas diskvalifikuojamas iki pirmenybių pabaigos. 
Už visų  komandoms ir žaidėjams skirtų baudų sumokėjimą atsakingas komandos vadovas.

5. OFICIALŪS PAREIGŪNAI

Kiekvienoms rungtynėms vadovauja du aikštės teisėjai, kurių vienas vyresnysis. 

6. NUGALĖTOJŲ NUSTATYMAS

6.1. Jeigu, pasibaigus I etapui, dvi ar daugiau komandų surenka po lygiai taškų, aukštesnę vietą lentelėje nulemia: 
6.2. Visų komandų, surinkusių lygiai taškų, tarpusavio susitikimuose surinktų taškų skaičius. 
6.2.1. Visų komandų, surinkusių lygiai taškų, geresnis tarpusavio susitikimuose pelnytų ir praleistų taškų santykis. 
6.2.3. Didesnis visose iki tol žaistose rungtynėse pelnytų ir praleistų taškų santykis. 
6.2.4. Didesnis visose iki tol žaistose rungtynėse pelnytų taškų skaičius. 
6.2.5. Mažesnis komandai ir jos žaidėjams skirtų nuobaudų skaičius. 

7. APDOVANOJIMAI

7.1. Komandos, užėmusios 1-3 vietas, apdovanojamos sportinėmis taurėmis, žaidėjai, treneriai ir komandos vadovai - medaliais. 
7.2. Prizais apdovanojami: 
7.2.1. Simbolinis pirmenybių „penketas“; 
7.2.3. Naudingiausias ir rezultatyviausias pirmenybių žaidėjas; 
7.2.4. „Didžiojo finalo“ naudingiausi kiekvienos komandos žaidėjai. 

Organizatoriai: Plungės sporto ir rekreacijos centras; 
Tel. +37060393370
El. Paštas: inga.sakine@plungesrc.lt

PASTABOS: - perkelti prieš organizatorius
Apie bet kokius pasikeitimus susijusius su pirmenybėmis ir jų organizavimu bei vykdymu komandos bus informuojamos registracijos metu nurodytu el.paštu ar telefonu. 
Pateikdami vardinę paraišką dalyviai nurodo ar sutinka būti filmuojami, fotografuojami pirmenybių metu, informacijos, rezultatų viešinimui Plungės sporto ir rekreacijos centro internetiniame puslapyje, Facebook paskyroje, vietinėje spaudoje. 
